Áno je, no proces je zložitejší. Podstatné je, aby bol materiál brúsky pevnejší, ako nôž, ktorý ním brúsite. Upozorňujeme však, že keramické nože je možné brúsiť len na brúskach s diamantovým brúsnym materiálom. Výrobcovia brúsok zvyknú uvádzať, či je ich produkt vhodný aj na brúsenie tohto druhu nožov. K takýmto modelom patrí napríklad ručná brúska na nože, ktorá má brúsnu čepeľ z extrémne odolného karbidu volfrámu – Yato 3v1. Pri brúsení je potrebné dávať veľký pozor na vyvíjaný tlak, keramické ostrie je síce odolné, no štruktúra je veľmi krehká. Hoci má keramický nôž dlhotrvácne ostrie ani ostrosť takéhoto noža nie je „večná“. Ak ste do keramických nožov investovali a chcete ich ostrie obnoviť, určite odporúčame využiť služby profesionálov a nože si nechajte nabrúsiť.\r